open-index/open-wikipedia-markdown huggingface dataset:
Joey Ramone

**Joey Ramone** (født **Jeffrey Ross Hyman**; 19. mai 1951 i Queens i New York City i USA, død 15. april 2001 i New York City) var en amerikansk sanger og låtskriver som er best kjent for sitt arbeid med punk rock-gruppa *[[The Ramones]]*. Sammen med gruppemedlemmet Johnny Ramone forble de som de to eneste som var med i gruppa fra begynnelsen i 1974 og til gruppas oppløsning i 1996.

## Liv og virke
### Bakgrunn
Jeffrey Ross Hyman vokste opp i Forest Hills i Queens. Han var det man kan kalle en «outsider» på skolen og ble ofte mobbet. Thomas Erdelyi (Tommy Ramone) foreslo at Douglas Glenn Colvin (Dee Dee Ramone), John Cummings (Johnny Ramone) og Jeffry Ross Hyman (Joey Ramone) skulle starte et band sammen med ham. 
### Musiker, sanger
Joey var i begynnelsen trommeslager, men skiftet siden til sang.

Joey har blitt kalt for hjertet og sjelen i The Ramones, og hans favorittsanger når de opptrådte var ofte ballader og kjærlighetssanger. C.J. Ramone har kalt Joey for «hippien i gruppa».

Joey og Johnny kom ikke bestandig overens, og i slutten av karrieren hatet de praktisk talt hverandre, men han og Johnny var de eneste som var med i The Ramones fra starten på CBGB's til slutten i the Palace i New York. 

Joey ble en gang diagnostisert som paranoid schizofren og led av tvangslidelse, men ingenting hindret ham i å spille på konserter eller spille inn plater. Etter bandets oppløsning i 1996, arbeidet Joey med sitt soloprosjekt, mens han lå på sykehuset for  behandling av kreft. Joeys tilstand ble hardt forverret da han sklei på isen og brakk hofta. Plata hans het «Don't Worry About Me», tittelen het akkurat det, for han var 100% overbevist om at han kom til å overleve. CD-en ble gitt ut i 2002, året etter at han døde. 
### Død
Joey Ramone døde den 15. april 2001, i en alder av 49 år, av lymfekreft.

Ramones ble elsket og savnet av mange fans over hele verden, og Joey Ramone blir ofte kalt for punkens gudfar eller punkens far. 

I 2003 fikk Joey Ramone en gate oppkalt etter seg, på hjørnet til Bowery, hvor CBGB's ligger. 
## Referanser


## Eksterne lenker
* 
* 
* 
*
Chertsey

**Chertsey** er en by i distriktet Runnymede i grevskapet Surrey, England. Den ligger nær kryss 11 på ringveien M25 og ved elven Themsen. Chertsey befinner seg 29&nbsp;km sørvest for sentrale London og det er stasjon for toget til London. I henhold til folketellingen i 2011 har byen en befolkning på  innbyggere.

## Beskrivelse

Byen vokste opp omkring klosteret Chertsey Abbey, som ble opprettet i 666 av biskop Eorcenwald av London. I 964 ble prestene drevet ut av kong Edgar, og erstattet av benediktinere. Abbediet vokste til et av de største benediktinerklostrene i England, og hadde store eiendommer i det nørdvestlige Surrey. Det ble oppløst, sammen med alle andre klostre, av Henrik VIII i 1536. Kongen tok stein fra klosteret for å bygge et palass ved Oatlands, og landsbybefolkningen brukte stein til å brolegge gatene. I dag er det bare stedsnavn og noen fiskedammer som minner om klosteret.

I Chertsey finnes i dag et middelaldertårn i den anglikanske kirken med en stor kirkeklokke knyttet til byens legendariske heltinne Blanche Heriot fra middelalderens folkeminne, gjort kjent for et større publikum av verkene til den viktorianske forfatteren Albert Richard Smith (1816–1860), selv født i Chertsey. Det er også bevaringsverdige bygninger fra 1700-tallet, som den lokale gangbroen, herregodset Botleys Mansion med et parkanlegg tilgjengelig for offentligheten, og de mange bygningene lands de to gatene i rette vinkler som utgjør en kirke, museum, kafe, hotell og private boliger.

De fleste tilreisende til Chertsey kommer for å besøke fornøyelsesparken Thorpe Park. Stedet var opprinnelig et grustak, hvor det så ble anlagt en kunstig innsjø og deretter parken, som er Englands eldste fornøyelsespark.

## Trivia
I H.G. Wells' roman *[[Klodenes kamp]]* (1898) ble Chertsey angrepet og ødelagt av romskip tidlig på formiddagen 8. juni 1902.

## Referanser


## Eksterne lenker
* 
* Chertsey Abbey, klosteret
* Chertsey Local History, lokalhistorie
* Aerial photographs of Chertsey , flyfoto
* History of Chertsey Abbey and St. Peter's Church, historien til klosteret og kirken
Morten Christiansen

**Morten Christiansen** (født 1974) er en norsk tidligere syklist og norsk mester (2005) i landeveissykling. Han syklet i 2005 og 2006 Team Sparebanken Vest, før han i juni 2006 la opp etter en sesong preget av sykdom. Christianse har vært sportsdirektør for BOC Elite etter at han la opp.

## Meritter

* 2002 – 1.-plass sammenlagt i Norwegian Cup
* 2003 – 1.-plass sammenlagt i Norwegian Cup
* Norsk mester i lagtempo
* Norsk mester i 1000m bane
* Norsk mester i 4000m bane
* Vinner av spurttrøya i Ringerike Grand Prix UCI 
* 2004 – 2.-plass sammenlagt i Norwegian Cup
* Etappeseier i Tour of Maroc
* Nr. 2 på 3 etapper av Tour of Hungarian, flere dager innehaver av den gule trøyen
* Vinner av klatretrøyen i Ringerike Grand Prix 
* 8 seire i 2004

### 2005

* Nr. 1 sammenlagt i Norwegian Cup.
* Norsk mester 230 km landeveisritt.
* Norsk mester i lagtempo.
* Norsk mester i 1000 meter bane.
* Etappeseier i Tour of Ireland.
* Nr. 1 Union Open Race, 260 km , Karlstad-Oslo.

## Eksterne lenker
Fylkesvei 102

**Fylkesvei 102** (**Fv102**) går mellom Ende og riksgrensen (Håvedalen – Berby) i Halden. Veiens lengde er 5,7&nbsp;km.

Før 1. januar 2010 var veien riksvei, etter at regionsreformen trådte i kraft har den status som fylkesvei.

Denne veien er en av tre riksveier/fylkesveier i Norge hvor man krysser riksgrensen til et naboland *vestover*. De andre er den østlige delen av riksvei 92 (før 2017 riksvei 893) i Sør-Varanger, og fylkesvei 895 i Tana, begge i Finnmark.

## Kommuner og knutepunkter
###### 

## Eksterne lenker

* Vegvesenets vegkart
Frankenstein Meets the Space Monster

***Frankenstein Meets the Space Monster*** er en amerikansk sciencefiction-skrekkfilm fra 1965, regissert av Robert Gaffney.

## Handlingen
En atomkrig på Mars utsletter alle kvinnene på planeten, og det er nå opp til «prinsesse Marcuzan» og hennes høyre hånd, «Dr. Nadir» å reise til jorden og kidnappe kvinner til en ny avlsgruppe. De lander på jorden i Puerto Rico, skyter ned en NASA-romsonde, bemannet av en androide. Androiden får sin elektroniske hjerne skadet og terroriserer øyen, mens marsboerne raider strender og bassengpartyer.

## Rolleliste

## Se også
* Liste over Frankenstein-filmer

## Eksterne lenker
*
Finnmark Fotballkrets

**NFF Finnmark**, tidligere kjent som **Finnmark Fotballkrets**, er én av kretsene i Norges Fotballforbund som består av alle kommuner i Finnmark.

## Historikk
Finnmark Fotballkrets ble stiftet 2. mai 1920. Kretsen ble så delt i tre; Vest-Finnmark Fotballkrets, Midt-Finnmark Fotballkrets og Aust-Finnmark Fotballkrets, i 1934. Midt-Finnmark Fotballkrets ble delt mellom Vest-Finnmark og Aust-Finnmark i 1969. 
I 1986 ble så Vest-Finnmark og Aust-Finnmark slått sammen til nye *Finnmark Fotballkrets*.

## Kretsens ledere

**Formenn i Finnmark Fotballkrets (1920–1933):**
* Trygve Lund,  (1920–1921)
* Erling Norvik, Vadsø (1922–1923)
* Einar Degerstrøm,  (1924)
* Lars Skattebøl,  (1925)
* Bjarne Aleksandersen,  (1926)
* Eiv. Schistad,  (1927)
* Carl Carlsen,  (1929)
* Olaf Steinhaug,  (1931)
* Herm. Andersen,  (1932)
* Olaf Steinhaug,  (1933)

**Ledere i Finnmark Fotballkrets (1986–):**
* Per Christian Olseng,  (1986–1987)
* Jan Werner Larsen,  (1988–1991)
* Hauk Johnsen, Vadsø (1992–1996)
* Ernst Pedersen,  (1997–2000)
* Jens Nilsen,  (2001–2002)
* Nils Roger Simensen,  (2003–2007)
* Arne Hammari,  (2008–2012)
* Torkjell Johnsen,  (2013–)

## Seriesystemet for menn
### Nasjonale serier

### 4. divisjon
:*For tabeller, se [[4. divisjon fotball for menn (Finnmark)]]*

### 5. divisjon
:*For tabeller, se [[5. divisjon fotball for menn (Finnmark)]]*

## Seriesystemet for kvinner
### Nasjonale serier

### 4. divisjon
:*For tabeller, se [[4. divisjon fotball for kvinner 2024|4. divisjon fotball for kvinner]]*

## Klubbene i kretsen
Oversikten dekker alle klubbene som er oppført som medlemmer i Finnmark Fotballkrets, inkludert klubber som bare har lag i aldersbestemte klasser.

## Kilder
* Jonny Hansen (2015): *Leken som ble magisk. Høydepunkter i nordnorsk fotball gjennom 110 år*. ISBN 9788230329573.

## Eksterne lenker
*
Nordland Fotballkrets

**Nordland Fotballkrets** er en av kretsene i Norges Fotballforbund. Til tross for at navnet kan gi inntrykk av at kretsen omfatter hele Nordland fylke, omfatter kretsen bare den søndre og midtre delen av fylket (dvs Helgeland og Salten), samt kommunene Røst og Værøy lengst vest i Lofoten. 

Alle klubber fra den nordlige delen av Nordland (nord for Vestfjorden) tilhører Hålogaland Fotballkrets, mens klubbene Bindal Fotball og Terråk/Åbydga fra Bindal aller lengst sør i fylket tilhører Trøndelag Fotballkrets.

Kretsen ble dannet i 1988 da Helgeland Fotballkrets og Salten Fotballkrets ble slått sammen.

FK Bodø/Glimt er den eneste klubben fra kretsen som har spilt i Tippeligaen, mens Mo IL, IK Grand Bodø, IL Stålkameratene, Mosjøen IL, Brønnøysund IL og FK Saltdalkameratene alle har spilt minst én sesong på nest øverste nivå.

På kvinnesiden er 1.-divisjonsklubben IK Grand Bodø kretsens eneste representant på nasjonalt nivå.

Kretsens øverste serie på seniornivå for herrer er 4. divisjon fotball for herrer (Nordland), også kalt HESA-serien.

3. Divisjonen i Nordland og Hålogaland er HÅNO-serien.

## Kretsens ledere
* Johan Fredrik Jacobsen, IK Junkeren (1988)
* Terje Hansen, Tverlandet IL (1989–1999)
* Arnt Frode Jensen, Herøy IL (2000–2001)
* Einar Mikalsen, Bossmo & Ytteren IL (2002–2005)
* Eivind Hellevik, IL Stålkameratene (2006–2007)
* Per Arne Tøgersen, Halsøy IL (2008)
* Karl Anton Langbakk, FK Bodø/Glimt (2009)
* Ernst Pedersen, FK Bodø/Glimt (2010–)

## Seriesystemet for menn 2026

### Nasjonale serier

### 4. divisjon
*For tabeller se [[4. divisjon fotball for menn 2014]]<br />*
**Antall lag:** 10
**Avdelinger:** 1
**Lag per avdeling:** 10
**Opprykksplasser:** 1
**Nedrykksplasser:** ?

### 5. divisjon
*For tabeller se [[5. divisjon fotball for menn 2014]]<br />*
**Antall lag:** 21
**Avdelinger:** 2
**Lag per avdeling:** 10-11
**Opprykksplasser:** ?
**Nedrykksplasser:** 0

## Kilder
* Jonny Hansen (2015): *Leken som ble magisk. Høydepunkter i nordnorsk fotball gjennom 110 år*. ISBN 9788230329573.

## Eksterne lenker
*
Nordmøre og Romsdal Fotballkrets

**Nordmøre og Romsdal Fotballkrets** (stiftet 28. juni 1914) er en av kretsene i Norges Fotballforbund. Den består av klubbene i alle kommuner i Nordmøre og Romsdal med unntak av Sandøy.

Kretsen har i dag 65 klubber, ca. 800 lag og ca. 11&nbsp;000 spillere. Kretskontoret har siden mars 2006 hatt tilhold på Aker Stadion i Molde.

## Historie
Romsdals Amts Fotballkreds ble stiftet 28. juni 1914 som en fotballkrets for hele Romsdals amt (i dag Møre og Romsdal fylke). 
I 1920 ble denne kretsen delt i Sunnmøre Fotballkrets og *Romsdalske Fotballkrets*. Sistnevnte krets byttet navn til *Nordmøre og Romsdal Fotballkrets* i 1930, mens i 1933 ble den delt i Nordmøre Fotballkrets og Romsdal Fotballkrets. I 1987 ble de to kretsene igjen samlet. Kretsen skiftet navn til **NFF Nordmøre og Romsdal** i 2017.

## Kretsens ledere
**Formenn i Romsdals Amts Fotballkreds (1914-1919):**
* Georg Haller, Ålesund FK (1914–1915)
* Einar Jordfald, Kristiansund FK (1916–1917)
* W. Steffensen, Ålesund FK (1918–1919)

**Formenn i Nordmøre og Romsdal Fotballkrets (1920-1933):**
* Ole Elvsaas, Molde FK (1920)
* Oswald Lyngstad, Braatt (1921)
* Arnold Larsen, Kristiansund FK (1922–1923)
* Olaf Gaupseth, Braatt (1924)
* Arnold Larsen, Kristiansund FK (1925)
* Hans Nylund Hestad, Molde FK (1926)
* Arnold Larsen, Kristiansund FK (1927)
* Kåre Dyvik, Braatt (1928–1930)
* Paul Sund, Kristiansund FK (1931–1933)

**Ledere i Nordmøre og Romsdal Fotballkrets (1987-):**
* Terje Nakken, SK Rival (1987–1997)
* Stig Nergård, Sunndal IL (1998–2007)
* Bernhard Riksfjord, Gossen IL (2008–2009)
* Ottar Orvik, Vestnes Varfjell (2010–2011)
* Stig Nergård, Sunndal IL (2012–2013)
* Evy Austad, Sunndal IL (2014–)

## Seriesystemet for menn 2026

### Nasjonale serier

### 4. divisjon
:*For tabeller se [[4. divisjon fotball for menn (Nordmøre og Romsdal)]],<br />eller for årets utgave [[4. divisjon fotball for menn #Nordmøre og Romsdal Fotballkrets]]*

**Antall lag:** 12
**Avdelinger:** 1
**Lag per avdeling:** 12
**Opprykksplasser:** 0-1 (spiller kvalifisering mot avdelingsvinner fra Sunnmøre)
**Nedrykksplasser:** 1-4 (1 + antall lag fra Nordmøre og Romsdal som rykker ned fra 3. divisjon, avdeling 2)

### 5. divisjon
:*For tabeller se [[5. divisjon fotball for menn #Nordmøre og Romsdal Fotballkrets]]*

**Antall lag:** 10
**Avdelinger:** 1
**Lag per avdeling:** 10
**Opprykksplasser:** 2
**Nedrykksplasser:** 1-4 (1 + antall lag fra Nordmøre og Romsdal som rykker ned fra 3. divisjon, avdeling 2)

### 6. divisjon
:*For tabeller se [[6. divisjon fotball for menn #Nordmøre og Romsdal Fotballkrets I]]*

**Antall lag:** 19
**Avdelinger:** 2
**Lag per avdeling:** 10 (9 i avdeling 1)
**Opprykksplasser:** 2
**Nedrykksplasser:** *ingen*

## Medlemsklubber
### A - F

### G - L

### M - R

### S - Å

## Kilder
* Nordmøre Fotballkrets 50 år 1914-1964
* Kretsen i hundre! Nordmøre og Romsdal Fotballkrets 100 år

## Eksterne lenker
*
Sogn og Fjordane Fotballkrets

**Sogn og Fjordane Fotballkrets** (stiftet 30. april 1922) er en av kretsene i Norges Fotballforbund, som består av alle kommuner i Sogn og Fjordane. Kretsen har 832 lag og 14&nbsp;295 medlemmer pr. 2008.

## Kretsens ledere
* Bjarne Vassbotten, Florø SK (1922)
* Alfred Edvardsen, Florø SK (1923–1924)
* Ole Rye, Florø SK (1925–1927)
* Alfred Edvardsen, Florø SK (1928–1929)
* Bjarne Sunde, Florø SK (1930–1933)
* Malvin Sletten, Sandane TIL (1934–1936)
* Jan Rolland, Høyanger IF (1937–1938)
* Oscar Andresen, Høyanger IF (1939–1947)
* Alfred Forsberg, Høyanger IF (1948–1952)
* Thor Wormsen, IL Høyang (1953–1969)
* Karsten Skuggen Hoff, IL Jotun (1970–1983)
* Per Varden, IL Høyang (1984–1987)
* Olav Kjos Wenjum, Hafslo IL (1988–1991)
* Dagfinn Lauritsen, Førde IL (1992–1996)
* Geir Navarsete, Kaupanger IL (1997–2002)
* Tore Dvergsdal, Førde IL (2003–2006)
* Jon Georg Rutledal, Tornado Måløy FK (2006–2010)
* Robert Endestad, Tempo FK (2011–)

## Seriesystemet for menn 2026

### Nasjonale serier

### 4. divisjon
:*For tabeller se [[4. divisjon fotball for menn (Sogn og Fjordane)]]*
**Antall lag:** 12
**Avdelinger:** 1
**Lag per avdeling:** 12
**Opprykksplasser:** 1
**Nedrykksplasser:** 1-4 (1 + antall lag fra Sogn og Fjordane som rykker ned fra 3. divisjon, avdeling 8)

### 5. divisjon
:*For tabeller se [[5. divisjon fotball for menn (Sogn og Fjordane)]]*
**Antall lag:** 20
**Avdelinger:** 2
**Lag per avdeling:** 10
**Opprykksplasser:** 2
**Nedrykksplasser:** 2-5 (2 + antall lag fra Sogn og Fjordane som rykker ned fra 3. divisjon, avdeling 8)

### 6. divisjon
:*For tabeller se [[6. divisjon fotball for menn (Sogn og Fjordane)]]*
**Antall lag:** 26
**Avdelinger:** 4
**Lag per avdeling:** 
**Opprykksplasser:** 
**Nedrykksplasser:** *ingen*

## Kilder
* Frode Fretland (1997): ''Sogn og Fjordane fotballkrets 75 år : 1922-1997''.

## Eksterne lenker
*
Sunnmøre Fotballkrets

**Sunnmøre Fotballkrets** (stiftet 28. juni 1914) er en av kretsene i Norges Fotballforbund. Den består av alle kommuner på Sunnmøre samt Sandøy i Romsdal.

## Historie
Romsdals Amts Fotballkreds ble stiftet 28. juni 1914 som en fotballkrets for hele Romsdals amt (i dag Møre og Romsdal fylke). 
Ålesundslagene ble etterhvert mer og mer misfornøyd med hvordan kretsen ble styrt, og brøt i 1920 ut og dannet sin egen krets, *Søndmøre Fotballkreds*.
Kretsen regner i dag likevel 28. juni 1914 som sin offisielle stiftelsesdato.

## Kretsens ledere
* Alfred Syvertsen, Ålesund FK (1920–1921)
* Ole Jangaard, Ålesund FK (1922)
* Olaf M. Uri, Ålesund FK (1923–1930)
* Olaf Fiksdal, Rollon (1931)
* Olaf M. Uri, Ålesund FK (1932)
* Hans B. Muri, Rollon (1933)
* R. Eck-Olsen, Ålesund FK (1934)
* Jens Garshol, Rollon (1935)
* Nils Jangaard, Ålesund FK (1936)
* Arthur Doksæther, Rollon (1937)
* Sverre Volstad, Ålesund FK (1938)
* Johannes Devold, Langevåg IL (1939)
* Martin A. Bjørseth, Rollon (1940–1947)
* Karsten Eriksen, Ålesund FK (1948–1950)
* Arnold S. Olsen (1951)
* Roger Saunes, Hødd (1952–1954)
* Randulf Tvedt, Rollon (1955–1956)
* Rolf O. Larssen, Rollon (1957–1968)
* Ola Mork, Blindheim IL (1969–1975)
* Rolf O. Larssen, Rollon (1976–1977)
* Tor Olsen, Volda T&IL (1978–1981)
* Arild Bjørge, Langevåg IL (1982–1983)
* Ottar Osvold, Skarbøvik IF (1984–1986)
* Petter Lyshol, Sykkylven IL (1987)
* Bård Dalen, Larsnes IL (1988–1993)
* Arne Aambakk, Stranda IL (1994–1998)
* Torill Standal, Ålesund FK (1999)
* Bjørn Ivar Rødal, Skodje IL (2000–2006)
* Leon Aurdal, Ålesund FK (2007–2015)
* Lena Charlotte Pedersen, IL Ravn (2016–2021)
* Oddbjørn Solheim (2021-)

## Seriesystemet for menn 2026

### Nasjonale serier

### 4. divisjon
:*For tabeller se [[4. divisjon fotball for menn (Sunnmøre)]]*
**Antall lag:** 12
**Avdelinger:** 1
**Lag per avdeling:** 12
**Opprykksplasser:** 1 (kvalifisering mot vinner 4. divisjon fotball for menn (Nordmøre og Romsdal)
**Nedrykksplasser:** 2-6 (2 + antall lag fra Sunnmøre som rykker ned fra 3. divisjon, avdeling 2)

### 5. divisjon
:*For tabeller se [[5. divisjon fotball for menn 2022#Sunnmøre Fotballkrets]]*
**Antall lag:** 12
**Avdelinger:** 1
**Lag per avdeling:** 12
**Opprykksplasser:** 2
**Nedrykksplasser:** 2-6 (2 + antall lag fra Sunnmøre som rykker ned fra 3. divisjon, avdeling 2)

### 6. divisjon
:*For tabeller se [[6. divisjon fotball for menn 2022#Sunnmøre Fotballkrets]]*
**Antall lag:** 23
**Avdelinger:** 3
**Lag per avdeling:** 6-10
**Opprykksplasser:** 3 (vinner pr. avdeling)
**Nedrykksplasser:** *ingen*

## Kilder
* Nordmøre Fotballkrets 50 år 1914-1964
* fotball.no: Kretsledere i SFK

## Eksterne lenker
*
Trøndelag Fotballkrets

**NFF Trøndelag**, tidligere kjent som **Trøndelag Fotballkrets**, er én av kretsene i Norges Fotballforbund. 

Den består av klubber i Trøndelag, samt Alvdal, Folldal, Os, Tolga og Tynset i Innlandet, og Bindal i Nordland.

Kretsen ble etablert i 2001 da Sør-Trøndelag Fotballkrets og Nord-Trøndelag Fotballkrets ble slått sammen.

## Kretsens ledere
* Arne Lorentsen,  (2001–2002)
* Terje Wist,  (2003–2005)
* Morten Wolden,  (2006–2009)
* Eli Arnstad,  (2010–2011)
* Eivind Selven,  (2012–2017)
* Are Bergquist,  (2018–)

## Seriesystemet for menn
### Nasjonale serier

### Regionale serier

;Noter
 Færre eller flere lag kan rykke ned, avhengig av hvor mange trønderske lag som rykker ned fra 3. divisjon.

## Referanser


## Eksterne lenker
*
Troms Fotballkrets

**Troms Fotballkrets** er en av kretsene i Norges Fotballforbund. Den består av alle kommunene i Nord- og Midt-Troms. (Kommunene i Sør-Troms tilhører Hålogaland Fotballkrets.)

## Historikk
Troms Fotballkrets ble stiftet 28. desember 1919. I 1950 ble kretsen delt i Tromsø og Omegn Fotballkrets og Ofoten og Sør-Troms Fotballkrets.
Troms Innland Fotballkrets ble stiftet i 1933. Tromsø og Omegn Fotballkrets og Troms Innland Fotballkrets ble slått sammen til den nye *Troms Fotballkrets* 11. februar 1973.

## Kretsens ledere
**Formenn i Troms Fotballkrets (1920-1950):**
* Didrik Jentoft Holm, Harstad (1920)
* Olaf Angell, Nordlys (1921)
* Kristian Aagaard, Sport Tromsø (1922–1926)
* Sigurd Saue, Harstad IL (1927)
* Eivind Christiansen, Harstad IL (1928–1929)
* Håkon Schjelderup, Harstad IL (1930)
* Ole Thyholdt, Tromsø IL (1931)
* Halvdan Brox, IF Fløya (1932–1933)
* Thormod Giswold, IF Skarp (1934–1935)
* Harald Rønne, IF Fløya (1936)
* Trygve W. Johansen, FK Mjølner (1937–1947)
* Harald Rønne, IF Fløya (1948–1949)
* Sverre Normann, Narvik/Nor (1950)

**Ledere i Troms Fotballkrets (1973-):**
* Kåre Lydersen, Nordkjosbotn IL (1973–1975)
* Nils Nerheim, Storfjord (1976–1979)
* Bjørnar Pettersen, Kvaløysletta (1980–1981)
* Magne Fredriksen, Storsteinnes IL (1982–1983)
* Kjell Lorentsen, Kattfjord (1984–1991)
* Tor Inge Holm, Lyngen/Karnes IL (1992–1997)
* Olaf B. Styrvold, IF Fløya (1998–2001)
* Torleif Josefsen, Finnsnes IL (2002–2007)
* Klara Stenvåg, IF Skarp (2008–2011)
* Øyvind Alapnes, Finnsnes IL (2012–2017)
* Ronald Martinsen, Salangen (2018–)

## Seriesystemet for menn 2022

### Nasjonale serier

### 4. divisjon
*For tabeller se [[4. divisjon fotball for menn ]]<br />*
**Antall lag:** 12
**Avdelinger:** 1
**Lag per avdeling:** 12
**Opprykksplasser:** 1
**Nedrykksplasser:** 1-5

### 5. divisjon
*For tabeller se [[5. divisjon fotball for menn ]]<br />*
**Antall lag:** 20
**Avdelinger:** 2
**Lag per avdeling:** 10
**Opprykksplasser:** 2
**Nedrykksplasser:** 1-5

### 6. divisjon
*For tabeller se [[6. divisjon fotball for menn ]]<br />*
**Antall lag:** 13
**Avdelinger:** 2
**Lag per avdeling:** 6-7
**Opprykksplasser:** 2
**Nedrykksplasser:** ingen

## Seriesystemet for kvinner
### Nasjonale serier

### 4. divisjon
:*For tabeller, se [[4. divisjon fotball for kvinner 2024|4. divisjon fotball for kvinner]]*

## Referanser


## Kilder
* Jonny Hansen (1994): ''I "futtbollens" tjeneste: 75 år med Troms fotballkrets''
* Jonny Hansen (2015): *Leken som ble magisk. Høydepunkter i nordnorsk fotball gjennom 110 år*. ISBN 9788230329573.

## Eksterne lenker
* Hjemmeside
RollerCoaster Tycoon

***RollerCoaster Tycoon*** er et strategispill utviklet i 1999 av Chris Sawyer og utgitt av  Hasbro Interactive til PC i 1999. RollerCoaster Tycoon og oppfølgerne er en av de bestselgene PC-spillene gjennom tidene med 180 millioner dollar.

I RollerCoaster Tycoon skal en bygge en fornøyelsespark etter eget ønske.  En må bygge attraksjoner, matboder, toaletter o.l.  En må sørge for at gjestene  har det bra, og det er muligheter for å bygge egne berg- og dalbaner. man får også et oppdrag, for eksempel å ha 650 besøkende og være bedre enn nr. 700 på rankingen innen år 3.

Hasbro Interactive ble i 2001 kjøpt opp av Infogrames, nå kjent som Atari, som har gitt ut to oppfølgere. I tillegg kommer to utvidelsespakker til det første spillet.

Spillene i serien:
****RollerCoaster Tycoon*** (1999)
**Utvidelse ***Corkscrew Follies*** (eller ***Added Attractions***) (1999)
**Utvidelse ***Loopy Landscapes*** (2000)
****[[RollerCoaster Tycoon 2]]*** (2002)
**Utvidelse ***Wacky Worlds*** (2003)
**Utvidelse ***Time Twister*** (2003)
****[[RollerCoaster Tycoon 3]]*** (2004)
**Utvidelse ***Soaked!*** (2005)
**Utvidelse ***Wild!*** (2005)

RollerCoaster Tycoon er dessuten også gitt ut til Xbox. RollerCoaster Tycoon 2 skal for øvrig også omprogrammeres til det formatet.

## Referanser

## Eksterne lenker
*
.be

**.be** er Belgias nasjonale toppnivådomene (ccTLD) for Internett.

## Historie
Domenenavnet ble aktivt i 1989 og var da administrert av Pierre Verbaeten fra Katholieke Universiteit Leuven. I 2000 ble administrasjonen av domenenavnet overført til DNS Belgium. Ved slutten av 2005 har over 470&nbsp;000 registrert.

I november 2005 ble det annonsert at førstegangs registrering av domenenavn ville være gratis frem til begynnelsen av 2006, dog med visse grenser for antallet hver person kunne registrere. Dette var bemerkelsesverdig populært, med rundt 17&nbsp;000 registreringer på kampanjens første dag.

## Registrering
Domenenavn registreres direkte på andre nivå. Det eksisterer også navn på tredje nivå, under **ac.be** for akademiske institusjoner, men dette er raskt på vei ut av aktivt bruk ettersom de store universitetene, som KU Leuven/UC Louvain og UGent, sluttet å bruke det i 2005.

Alle **.be**-registreringer  må bestilles via en registrert agent.

## Regionale domener
Det høyrepopulistiske partiet Vlaams Belang fremmet et forslag i det flamske parlamentet om at regionen Flandern skulle forlange opprettet et flamsk toppnivådomene **.vl** (for «Vlaanderen», Flandern på nederlandsk), men forslaget fikk ikke støtte fra regionens øvrige partier.

## Se også
* Domenenavn
* Landskoder (internett)
* Toppnivådomene

## Referanser


## Eksterne lenker
* 
*  IANA .be whois-informasjon 
*  Liste over .be-registrerte agenter
Det Norske Misjonsselskap

**Det Norske Misjonsselskap (NMS)** er en luthersk misjonsorganisasjon som ble stiftet 8. august 1842 i Stavanger. Det er Norges første og eldste misjonsorganisasjon. Selskapet etablerte og eide Misjonshøgskolen (tidligere Misjonsskolen) i Stavanger.

Det Norske Misjonsselskaps barne- og ungdomsorganisasjon (NMSU) er tilknyttet NMS.

I 1843 samlet organisasjonen seg rundt utsendelsen av den første norske misjonær Hans Schreuder til Zululand i dagens Sør-Afrika.

Per 2017 samarbeidet NMS med kirker i 16 land på fire kontinenter og hadde ca. 40 misjonærer i arbeid; NMS definerte følgende tre fokusområder for denne virksomheten: *Dele troen på Jesus, Utrydde fattigdom og Bekjempe urettferdighet.* 

## Virksomhet

### Foreninger og grupper i Norge
NMS er en selvstendig organisasjon innenfor Den norske kirke og ser seg som et redskap for å realisere denne kirkes misjonsoppdrag. Dette skjer gjennom et utstrakt arbeid i ca. 1 500 misjonsforeninger og grupper blant barn, unge og voksne. I tillegg samarbeider NMS nært med lokalmenighetene i Den norske kirke og har en rekke giverordninger som sikrer arbeidet.

### Tidsskrift
*MT* (Misjonstidende) er organisasjonens publikasjon og gis ut med seks nummer pr. år. Bladet er gratis og har et opplag på rundt .

### Gjenbruksbutikker
I 1998 etablerte organisasjonen sin første gjenbruksbutikk i Sola kommune. I 2022 bestod NMS Gjenbruk av 52 butikker spredt rundt omkring i Norge med en omsetning på ca. 62 millioner kroner. Butikk-kjedens motto er *Miljø, misjon og møteplass.*

### Misjonsarbeid utenfor Norge
NMS driver ulike former for misjonsarbeid i disse landene:
*Sør-Afrika, 1842–1999
*Madagaskar, 1867
*Kina, 1902
*Kamerun, 1925 
*Hongkong, 1948 
*Taiwan, 1949–1999
*Japan, 1952
*Tanzania, 1956–1984
*Etiopia, 1970
*Thailand, 1976
*Brasil, 1977
*Frankrike, 1984
*Mali, 1986
*Pakistan, 1986
*Kroatia, 1989–
*Estland, 2003
*England, 2010

## Generalsekretærer
Ledere med tittelen *sekretær*:
* –1852: Andreas Hauge 
* 1855–1864: Peter Blessing
* 1864–?: Christian Dons
* 1875–1876: Karl Roll
* 1876–1887: ?

Tittelen ble *generalsekretær* i Lars Dahles tid:
* 1887–1920: Lars Dahle
* 1920–1922: Jørgen Edvin Nilssen
* 1923–1957: Einar Amdahl
* 1957–1961: Fridtjov Birkeli
* 1961–1968: Johannes Skauge
* 1968–1980: Magne Valen-Sendstad
* 1980–1991: Odd Bondevik
* 1991–2000: Tor Berger Jørgensen
* 2000–2011: Kjetil Aano
* 2011–2020: Jeffrey Huseby
* 2020–: Helge S. Gaard

## Se også
* Misjonshøgskolen, Stavanger

## Litteratur

* Mellemsether, Hanna (2002). "Misjonærsettlerne" i Sør-Afrika, i Kjerland, Kirsten Alsaker og Bang, Anne K. (red.) *Nordmenn i Afrika - Afrikanere i Norge*. Bergen: Vigmostad & Bjørke, s. 63-70.
* Jørgensen, Torstein (2002). Zibokjana Ka Gudu Moses: Student fra Zululand ved Misjonsskolen 1866-69, i Kjerland, Kirsten Alsaker og Bang, Anne K. (red.) *Nordmenn i Afrika - Afrikanere i Norge*. Bergen: Vigmostad & Bjørke, s. 221-229.
* Munthe, Ludvig (2002). Misjonsprest Reinert Aas og adoptivsonen Daniel, i Kjerland, Kirsten Alsaker og Bang, Anne K. (red.) *Nordmenn i Afrika - Afrikanere i Norge*. Bergen: Vigmostad & Bjørke, s. 231-244.

## Referanser


## Eksterne lenker
*
Telemark Fotballkrets

**Telemark Fotballkrets** (stiftet 6. august 1905) er en av kretsene i Norges Fotballforbund. Den består av alle kommuner i Telemark.

Telemark Fotballkrets har en eierandel i Grenland Fotball, som er organ for økonomisk satsing for Odds Ballklubb.

## Historie
Fotballklubbene i Telemark var opprinnelig med i Vestfold Fotballkrets, som ble stiftet 6. august 1905 med Odds Ludvig Forvald som første formann. 12. mai 1907 ble kretsen delt i to, og Grenland Fotballkrets ble etablert, med Fram (Larvik), Larvik Turn, Odd (Skien), Tryg (Ulefoss) og Urædd (Porsgrunn) som medlemmer. I 1908 sluttet også Snøgg (Notodden) og Fodbollklubben av 1908 (Skien) seg til kretsen.

Øvre Telemark Fotballkrets ble stiftet som *Telemarkens fotballkrets* våren 1915 av klubbene Rjukan, Snøgg og Skotfoss. 1. februar 1920 ble Grenland og Øvre Telemark fotballkretser slått sammen til Telemark Fotballkrets. Samtidig ble Larvik-klubbene flyttet til Vestfold krets. På grunn av lange reiseveier ble kretsen delt opp igjen i 1923.

I 1967 hadde kommunikasjonen blitt enklere, og både Grenland- og Øvre Telemark fotballkrets vedtok ny sammenslutning. 25 klubber var representert på det konstituerende tinget. Klubber fra flere kommuner i Vest-Telemark kom først med i seriesystemet utover på 1970-tallet.

Kretsen byttet navn til **NFF Telemark** i 2016.

## Kretsens ledere
**Formenn i Telemark Fotballkrets (1920-1922):**
* Øivind Stensrud,  (1920–1921)
* Jac. Brynhildsen, Urædd (1922)

**Ledere i Telemark Fotballkrets (1967-):**
* Rolf Gulliksen, Urædd (1967)
* Roar Eriksen, Snøgg (1968)
* Rolf Gulliksen, Urædd (1969)
* Øivind Abrahamsen, Kragerø IF (1970–1975)
* Helge Madsen, Pors (1976–1982)
* Martin Børresen, Drangedal IL (1983–1987)
* Åge Olsen, Gulset IF (1988–1990)
* Roy Martinsen, Pors (1991–1995)
* Jan Furumo, Urædd (1996–2002)
* Victor Baann, Brevik IL (2003–2008)
* Rolf Eikland, Gulset IF (2009–2013)
* Terje Kili, Skarphedin (2013–)

## Seriesystemet for menn 2022

### Nasjonale serier

### 4. divisjon
:*For tabeller se [[4. divisjon fotball for menn ]]*
**Antall lag:** 12
**Avdelinger:** 1
**Lag per avdeling:** 12
**Opprykksplasser:** 1
**Nedrykksplasser:** 2-4 (1 + antall lag fra Telemark som rykker ned fra 3. divisjon, avdeling 5)

### 5. divisjon
:*For tabeller se [[5. divisjon fotball for menn ]]*
**Antall lag:** 12
**Avdelinger:** 1
**Lag per avdeling:** 12
**Opprykksplasser:** 2
**Nedrykksplasser:** 2-4 (1 + antall lag fra Telemark som rykker ned fra 3. divisjon, avdeling 5)

### 6. divisjon
:*For tabeller se [[6. divisjon fotball for menn ]]*
**Antall lag:** 12
**Avdelinger:** 1
**Lag per avdeling:** 12
**Opprykksplasser:** 2
**Nedrykksplasser:** 2-4 (1 + antall lag fra Telemark som rykker ned fra 3. divisjon, avdeling 5)

### 7. divisjon
:*For tabeller se [[7. divisjon fotball for menn ]]*
**Antall lag:** 22
**Avdelinger:** 2
**Lag per avdeling:** 10-12
**Opprykksplasser:** 2

## Kvinner
### 3. divisjon

## Referanser


## Litteratur
*Ingvar Skobba. *Telemark-Fotball! Telemark fotballkrets 100 år 1905 - 2005*. Bø i Telemark: Varsko forlag, 2005. ISBN 82-993322-6-5.

## Eksterne lenker
*
Shaw Clifton

**Shaw Clifton** (1945–2023) var Frelsesarmeens 18. general. Han etterfulgte John Larsson og ble general 28. januar 2006. Clifton var britisk statsborger og ble offiser i Frelsesarmeen 5. juli 1973. Han studerte blant annet jus (LLB (Hons)), teologi (BDTheol (Hons), AKC (Theol)), og hadde en doktorgrad i religionshistorie. Hans hjertesaker var etiske problemstillinger og Frelsesarmeens hellighetslære.
 
Han besøkte Norge flere ganger, blant annet da han forrettet i begravelsen til den norske offiseren Bo Hjalmar Brekke, som ble myrdet i Pakistan i 2007. I oktober 2013 giftet han seg med Brekkes enke, Birgitte Brekke. Cliftons første kone Helen Clifton, født Ashman, døde i juni 2011.

Han trådte tilbake fra aktiv tjeneste i 2011.
## Ordrer
I løpet av sin karriere hadde han følgende stillinger i Frelsesarmeen (ordredato i parentes):

**[[Storbritannia]]**
* Korps (juli 1973)

**Frelsesarmeens internasjonale hovedkvarter (IHK)** 
* Studier (oktober 1973)
* Litteratur (juli 1974)

**[[Rhodesia]] (idag [[Zimbabwe]])**
* Offisersskolen (januar 1975)
* Korps (mai 1977)

**Storbritannia**
* Korps (januar 1979)

**Frelsesarmeens internasjonale hovedkvarter (IHK)**
* Legal and Parliamentary Secretary (juni 1982)

**Storbritannia**
* Korps (juni 1989)

**Storbritannia og [[Irland]]**
* Divisjonssjef (mai 1992)

**[[USA]] Øst**
* Divisjonssjef (juni 1995)

**[[Pakistan]]**
* Territorialleder (august 1997)

**[[New Zealand]], [[Fiji]] og [[Tonga]]**
* Territorialleder (mars 2002)

**Storbritannia og Irland**
* Territorialleder (juni 2004)

## Litteratur
* "What Does the Salvationist Say?" 1977 ISBN 0-85412-287-7
* "Growing Together" 1984 ISBN 0-85412-445-4
* "Never The Same Again" &ndash; Crest Publishers 1997 ISBN 0-9657601-0-3
* "Who are these Salvationists?" &ndash; Crest Books 1999 ISBN 0-9657601-6-2
* "New Love: Thinking About Practical Holiness" 2005 ISBN 1-877359-04-1

## Referanser


## Eksterne lenker
* Pressemelding fra IHK om utnevnelsen av Clifton
Nicolai Misje

**Nicolai Misje** (født 22. desember 1987) er en norsk tidligere fotballspiller. Han startet karrieren i Brann, og spilte senere for Bryne, Alta, Løv-Ham, Fyllingen og sist for Åsane.

## Klubbfotball

Nicolai kommer fra SK Branns Fotballgymnas og debuterte for A-laget høsten 2005. Han har hatt mye skadeproblemer, men har likevel klart å imponere på andrelaget. Misje hadde problemer med å få spilletid på førstelaget, og spilte for det meste i tredjedivisjons for Brann 2, og noen få kamper i cupen.

Misje ble utlånt til Bryne ut sesongen 2008, og debuterte for jærklubben i en bortekamp mot Sogndal 3. august, som de tapte 1-0. Sesongen 2009 var han utlånt til Alta, etter sesongen signerte han for Løv-Ham.

På grunn av skade gikk Misje glipp av hele vårsesongen for Løv-Ham, og da han ble skadefri ønsket han å bli lånt ut til Fyllingen. På grunn av skaden fikk han ingen obligatoriske kamper for Løv-Ham. Etter 2011-sesongen gikk han fra Fyllingen til Åsane.

## Landslagsspill
Nicolai har en rekke juniorlandskamper for Norge.

## Referanser
Thor Jørgen Spurkeland

**Thor Jørgen Spurkeland** (født 12. mai 1987) er en norsk fotballspiller fra Knarvik i Lindås kommune. Han har spelt i Førde IL i 2. divisjon siden 2008.

Han har tidligere spilt for SK Brann, Løv-Ham og Fyllingen.

Spurkeland kom som guttespiller fra *NBK* i 2003. Han debuterte for Branns A-lag i 2. runde av NM mot Norheimsund 26. mai 2004. Han var da bare 17 år og 14 dager gammel. Noe som gjør han til en av tidenes yngste Brann-spillere. 

## Referanser


## Eksterne lenker
*
International Judo Federation

**International Judo Federation** (**IJF**) ble grunnlagt i juli 1951 av European Judo Union (EJU). IJF er en ledende, retnings- og lovgivende instans alle judoka må forholde seg til. Organisasjonen er godkjent av Den internasjonale olympiske komité, og den består av fem kontinentale unioner og 200 medlemsland.
 
Opprettelsen av IJF ble foreslått av Jigoro Kano på 1930-tallet, men organisasjonen ble ikke grunnlagt før i 1951. På kongressen i Sveits i 1952 ble Risei Kano utpekt som den første presidenten i IJF. 

En av de viktigste oppgavene til IJF er å gi retningslinjer for konkurranser som VM og OL. 

## VM i judo
Det aller første VM i judo fant sted i Tokyo i mai 1956. Der deltok 31 menn fra 21 nasjoner.
VM for kvinner ble arrangert for første gang i New York, USA i 1980.

## Judo i OL
Judo ble godkjent som en offisiell sommeridrett i OL-sammenheng av IJF i Roma i august 1960. De aller første olympiske judokampene fant sted i OL i Tokyo, Japan, i 1964. Judo var ikke med i OL 1968, men kom med igjen fra 1972 og har vært fast på programmet siden.

I 1985 bestemte IOC at judo for kvinner kunne være en demonstrasjonsgren i OL i Seoul i 1988. I OL i Barcelona i 1992 ble kvinnejudo en offisiell olympisk idrett.

Judo i OL har ikke uventet blitt dominert av japanere, med franskmenn og koreanere på plassene bak. 

Den olympiske konkurransen i judo består av syv vektklasser. Det ble tidligere også konkurrert i åpen klasse, men denne ble strøket fra programmet etter OL i 1984.

## Paralympisk gren
Judo som paralympisk gren er for synshemmede. Det konkurreres i flere vektklasser. 

Konkurransen administreres av International Blind Sports Federation (IBSA) og reglene utarbeides av IJF. Noen spesielle regler gjelder for synshemmede, blant annet at de kan kontakte sin motstander før de møtes på matta. Ellers er reglene stort sett like som for de funksjonsfriske. 

Judo kom med for første gang i Seoul i 1988, og kvinner var for første gang med i Athen i 2004. 

## Presidenter i IJF
*1952–1965 Risei Kano, Japan
*1965–1979 Charles Palmer, England
*1979–1987 Shigeyoshi Matsumae, Japan
*1987–1989 Sarkis Kaloghlian, Argentina
*1989–1991 Lawrie Hargrave, New Zealand
*1991–1995 Luis Baguena, Spania
*1995–2007 Yong Sung Park, Sør-Korea
*2007– Marius Vizer, Romania

## Referanser


## Eksterne lenker
*
Bramley (West Yorkshire)

**Bramley** er et område i den vestlige delen av Leeds i England. Det var tidligere et industriområde, men i det 20. århundre ble det også anlagt et offentlig boligområde i den østlige delen og privatboliger i den vestlige. 

I *[[Domesday Book]]* (1086) ble stedet nevnt som *Bram*, og beskrevet som «ødemark».

Bramley har en jernbanestasjon som betjener linjen fra Caldervale og Leeds til Bradford. 

Bramley Buffaloes spiller i Rugby league.
Froan naturreservat og landskapsvernområde

**Froan naturreservat og landskapsvernområde** er et naturreservat, landskapsvernområde og biotopvern (*dyrelivsfredning*) i Frøya kommune, Trøndelag. Verneområdet ligger i øyrekka Froan, og har status som ramsarområde, på grunn av sin betydning for trekkfugler.
 
Reservatet ble opprettet i 1979 for *å bevare leve- og yngleområdene for fugl og sel, og er det største sammenhengende havområdet som er fredet som naturreservat i Norge*. 

Området omfatter de bebodde øyene Sørburøy og Sauøy. Froan naturreservat og landskapsvernområde omfatter et naturreservat på 400 km² fra Vingleia fyr i sørvest til Halten i nordøst og et 80 km² område sørøst for naturresevatet fredet som landskapsvernområde. Området har et rikt fugleliv med et lavt antall hekkende arter, rundt 50, men med et enormt antall av hver art. Med et par tusen hekkende storskarv huser Froan 10 prosent av bestanden i Norge, og med et par små unntak er området det sørligste området for denne artens hekkeområde. Området er dessuten kjerneområdet for selarten havert. Det er begrensninger i den frie ferdsel på land i enkelte tider av året.

Verneinteressene i området blir av noen vurdert som truet av at det samtidig drives fiskeoppdrett i det samme området, med dispensasjon fra verneforskriftene.

## Referanser


## Eksterne lenker
* , med omfattende litteraturliste
*  
*
Bogøy

**Bogøy**, eller **Bogøyvær**, er en øygruppe som ligger i Frøya kommune i Trøndelag, nordvest for øya Frøya. Bogøy består av de to øyene *Bogøy* og *Smaløy*, som er knyttet til hverandre med hengebru.

Været har opplevd fraflytting i likhet med hele øyrekken utenfor Frøya i årene etter andre verdenskrig. Skolenedleggelsen i 1992 nesten halverte folketallet. Ved tusenårskiftet bodde 16 fastboende på været, de fleste pensjonister, noe som holdt seg stabilt fram til 2007. Siden da har folketallet vokst, og det bor i 2010 28 mennesker i Bogøyvær krets – deriblant tre barnefamilier. Ved skolestart i august 2012 var hele åtte barn fra Bogøya klar for å ta daglig båt til Mausund for å gå i barnehage og skole. 

På Bogøy er det per 2017 bare en barnefamilie, noen flytter fra mens noen flytter til Bogøy. Det bygges mange hytter.

Stedet var lenge mest kjent for landhandelen på kaia som var selvbetjent når kjøpmann Odd Skatvold selv ikke var til stede. Etter sommersesongen 2008 ga Skatvold imidlertid opp butikkdriften. Familien Skatvold etablerte spisestedet Supen Pøbb og har innredet deler av det gamle pakkhuset til utleieleilighet. Puben er åpen i påske- og sommersesongen. Det er også etablert gjestebrygge i tilknytning til puben.

Bogøy har hurtigbåtforbindelse til Sula, Mausund og videre til Frøya. 3. mai 2006 ble det åpnet fergeforbindelse fra Norddyrøya på fast-Frøya til Mausund og Sula. Dette sambandet trafikkerer også Bogøy. Skolebarna fraktes med hurtigbåt til Mausund, en tur som tar omkring ti minutter. 

Postadressen til Bogøy er 7282 Bogøyvær.

## Referanser


## Eksterne lenker
* Bogøy Kretsforening
And the Glass Handed Kites

***And the Glass Handed Kites*** er bandet Mews fjerde album.

Albumet ble innspilt i Los Angeles med produsent Michael Beinhorn. J. Mascis fra Dinosaur Jr. medvirker på to låter.

## Sporliste
#«Circuitry of the Wolf»
#«Chinaberry Tree»
#«Why Are You Looking Grave»
#«Fox Cub»
#«Apocalypso»
#«Special»
#«The Zookeeper's Boy»
#«A Dark Design»
#«Saviours of Jazz Ballet (Fear Me December)»
#«An Envoy to the Open Fields»
#«Small Ambulance»
#«The Seething Rain Weeps for You (Uda Pruda)»
#«White Lips Kissed»
#«Louise Louisa»

## Eksterne lenker
*
Bramley (Surrey)

**Bramley** er en landsby og et verdslig sogn rundt 5&nbsp;km sør for Guildford i det administrative distriktet (*Borough*) Waverley i Surrey i sørøstlige England. Det meste av sognet ligger i Surrey Hills, et naturområdet utsett med «med spesielt vakker natur» (AONB). I henhold til folketellingen i 2011 har landsbyen en befolkning på 3 559 innbyggere.

Det funnet bevis for bosetning i jernalderen, men historiske opptegnelser viser til en landsby mot slutten av den angelsaksiske tiden. Mange av husene lå lineært langs Horsham-veien, og mange av disse bygningene er bevart og landsbyen har en betydelig bevaringsverdig område. Bramley har en golfbane og en bane for cricket. Stedet står i *[[Guinness rekordbok]]* ved at det var den første cricketbane som var vertskap for den aller første cricketkampen på Gosden Common med kun kvinner i 1745. St. Catherine's School er en kjent privatskole som ble opprettet i Bramley i 1885.

## Referanser


## Eksterne lenker
*Bramley Parish Council, lokale myndigheter
*Bramley History Society, historielaget
Bramley

**Bramley** kan vise til:

## Steder i England)

* Bramley, Derbyshire
* Bramley, Hampshire
* Bramley, Rotherham, South Yorkshire
* Bramley, Sheffield, South Yorkshire
* Bramley, Surrey
* Bramley, West Yorkshire

## Steder i Sør-Afrika
* Bramley, Sør-Afrika

## Annet

* Bramley (eple)
Bismer

**Bismervekt** er et enkelt, flyttbart redskap for veiing. Bismervekten har en vannrett arm med et opphengspunkt. Vekten er ulikearmet med et lodd på den ene siden av opphenget og en skål eller krok for det som skal veies på den andre.

Det finnes to typer bismervekter: På romersk bismervekt er loddet flyttbart langs den lengste, graderte delen av vektarmen. På nordiske bismervekter står loddet fast i den ene enden og objektet henges opp i den andre. Vekten holdes oppe i et forskyvbart oppheng. Opphengets posisjon ved likevekt leses av på den graderte skalaen. En enkel bismere av nordisk type kan være laget av en trestang med lodd i ene enden, en snorløkke til oppheng og objektet hengt opp i den andre enden. Snorløkka flyttes til en finner likevekt.

På begge typer vil merker langs vektens arm angi hva objektet veier. Vektenheten bismerpund har direkte sammenheng med bismervekten, det samme kan sies om vektenheten mark.

Vektarmen hadde 24 merkestreker hvor ett merke tilsvarte 249 gram. To merker ble kalt pund eller skålpund. Vanligvis hadde en bismervekt kapasitet på ett bismerpund, 5,977&nbsp;kg, 24 merker.  

Bismeren fungerte på samme måte som *[[punder]]en* der sistnevnte kunne veie langt tyngre varer eller gjenstander. Bismeren var vanligvis begrenset til et bismerpund (vel 5 kg), mens punderen kunne veie over 100 kg vare. Bismere og pundere ble brukt til å veie blant annet smør, kjøtt, fisk, korn og mel. Mer verdifulle varer som edelmetall, silketråd og krydder ble veiet på mer nøyaktige skålvekter.

Tilsvarende prinsipp er også brukt på vekter med andre kapasiteter og etter hvert også for stasjonære vekter i butikker, handelshus og produksjonsbedrifter.

Navnet *bismer* har trolig opphav i slaviske språk som i sin tur kan ha lånt ordet fra tyrkisk. På engelsk kalt *bismar*, på dansk *bismer*, på tysk *besemer* (eller *desemer*) og på gammel svensk *bisman*. Bismerer har i stor grad blitt laget av tre og det finnes begrenset arkeologisk materiale. Fra rundt 1500 ble bismerene etterhvert laget av jern etter pålegg fra myndighetene.

## Forskjellige verdier

Fra 1683 var 1 bismerpund = 12 pund (= 24 merker) = 5,997&nbsp;kg. Lov av 28. juli 1824 satte 1 bismerpund =5,977&nbsp;kg.

## Referanser


## Eksterne lenker
* 
*
KVS-Lyngdal

**Kristen videregående skole Sør** (forkortet **KVS**), tidligere **Lyngdal jordbruksskole**, er en privat videregående skole og Internatskole i Lyngdal kommune.

## Historie
Skolen ble grunnlagt av den senere stortingsmannen og miljøvernministeren Trygve Haugeland (1914-1998) i 1947. Skolen utdannet hovedsakelig bønder, og er derfor ofte kjent som "Landbruksskolen i Lyngdal". Skolen ble videregående skole i 1992 og eies nå av Det Vestlandske Indremisjonsforbund. 
Skolen bygde ut i perioden 2007 til 2014 og nybyggene sto ferdig etter nyttår 2015. I 2019 ble KVS tildelt enda en studieklasse, og planer er derfor lagt for å bygge ut til nye internatplasser og skolebygg. 

## Generell informasjon
Skolen har totalt rundt 400 elever fordelt på linjene Studiespesialisering, Naturbruk og  Idrettsfag Det er en klasse per trinn på Idrettsfag. Naturbruk og Studiespesialisering har derimot to klasser per trinn. 
KVS er en internatskole med om lag 300 internatplasser. Internatplassene er delt ut over internat A til J.

## Referanser


## Eksterne lenker
* 
*
Shabdrung

**Shabdrung** (eller *Zhabdrung*) er et navneledd eller en tittel for Bhutans grunnlegger Ngawang Namgyal (1594–1651), en tibetanskfødt adelsmann og lama; og for seks eller flere inkarnasjoner etter ham. 
## Referanser
Intellektuell

**Intellektuell** er et samlebegrep for en person hvis tankemønstre og handlinger er preget av metodikk og analyser, gjerne bygget på omfattende lesning.

## Etymologi
Begrepet kommer via fransk fra det latinske *intellectualis* som igjen er dannet av *intelligere*, et ord som betyr «å forstå».

## Definisjoner
I en samfunnsmessig kontekst kan intellektuelle praktisere et yrke som inneholder intellektuell aktivitet, som lærere, ingeniører, jurister og flere, eller i en snever forstand en person som tilhører samfunnets intelligentsia. Blant de mest kjente nålevende intellektuelle er den amerikanske språkviteren, aktivisten og forfatteren Noam Chomsky og den italienske filosofen og forfatteren Umberto Eco. De ble kåret som henholdsvis nummer én og to blant verdens 100 viktigste intellektuelle av de amerikanske tidsskriftene Foreign Policy og Prospect i samarbeid med leserne. 

### I Norge
*[[Dagbladet]]*omtalte i 2005 «verdens hundre fremste intellektuelle» og kåret også Norges viktigste intellektuelle.

Åtte av «landets viktigste intellektuell» var:
* Rune Slagstad (1945–), redaktør for Nytt Norsk Tidsskrift
* Unni Wikan (1944–), professor em. i sosialantropologi
* Eva Joly (1943–), jurist og spesialråd i *Antikorrupsjons- og hvitvaskingsprosjektet*
* Bjørgulv Braanen (1956–), redaktør i avisen *[[Klassekampen]]* fra 2002
* Kjartan Fløgstad (1944–), forfatter
* Cathrine Holst (1974–), sosiolog
* Thomas Hylland Eriksen (1962–), sosialantropolog og forfatter
* Espen Søbye (1954–), filosof og sakprosaforfatter

## Se også
* Intelligentsia
* Rikssynser
* Nina Witoszek

## Referanser


## Eksterne lenker
* Dagbladet: Hva er en intellektuell?
* BT: Hva skal vi med de intellektuelle?
Kōdōkan

**Kōdōkan** (講道館) er hovedkvarteret for judoverdenen. Grunnleggeren av instituttet, Jigoro Kano, utviklet sitt kodokan judo, som er grunnlaget for dagens moderne judo.

## Instituttets rolle
Instituttet er i dag i en 8 etasjer høy bygning i Tokyo, Japan. Kōdōkan er en skole som tilbyr teoretisk og praktisk bruk av judo, og generell utdanning. 

Kōdōkan er ikke tilknyttet International Judo Federation (IJF), men det var Kano som tok initiativet til opprettelsen av IJF i 1930-årene. IJF ble opprettet i 1951, og en av de viktigste oppgavene er å gi retningslinjer for konkurranser som VM og OL.

Kōdōkan utsteder grader og mange dan-graderte i verden velger å bli Kōdōkan-medlemmer for å få sine grader registrert hos Kōdōkan.

## Profilerte utøvere
*Yoshitugu Yamashita (1865–1935) – 10. dan i 1935 
*Hajime Isogai (1871–1947) – 10. dan i 1937 
*Hidekazu Nagaoka (1876–1952) – 10. dan i 1937 
*Kyuzo Mifune (1883–1965) – 10. dan i 1945 
*Kunisaburo Iizuka (1875–1958) – 10. dan i 1946 
*Kaichiro Samura (1880–1964) – 10. dan i 1948 
*Shotaro Tabata (1884–1950) – 10. dan i 1948 
*Kotaro Okano (1885–1967) – 10. dan i 1967 
*Matsutaro Shoriki (1885–1969) – 10. dan i 1969 
*Shozo Nakano (1888–1977) – 10. dan i 1977 
*Tamio Kurihara (1896–1979) – 10. dan i 1979 
*Sumiyuki Kotani (1903–1991) – 10. dan i 1984 
*Toshiro Daigo (f. 1926) – 10. dan i 2006 
*Ichiro Abe (f. 1923) – 10. dan i 2006 
*Yoshimi Osawa (f. 1927) – 10. dan i 2006 
*Keiko Fukuda (f. 1913) – 9. dan i 2006 (høyest graderte kvinne i verden

## Se også
*Jigoro Kano
*Kodokan judo
*Judo
*International Judo Federation